Κανταΐφι με κρέμα βανίλιας
Με απίθανη γέμιση και τέλεια αντίθεση στις υφές, το κανταΐφι με κρέμα βανίλιας θα γίνει σίγουρα από τα πιο αγαπημένα γλυκά των γιορτών!
450-500 γρ. (1 πακέτο) φύλλο κανταΐφι , 300 γρ. βούτυρο αγελάδας, λιωμένο, 1 λίτρο φρέσκο γάλα , 200 γρ. ζάχαρη , 5 κρόκοι αυγών (μεγάλων), χτυπημένοι με πιρούνι , 40 γρ. αλεύρι για όλες τις χρήσεις , 60 γρ. κορν φλάουρ , τα σποράκια από 2 λοβούς βανίλιας ή 2 κουτ. γλυκού εκχύλισμα βανίλιας, 600 ml νερό , 940 γρ. ζάχαρη , 210 γρ. γλυκόζη
Για να φτιάξουμε κανταΐφι με κρέμα βανίλιας, ξεκινάμε βάζοντας όλα τα υλικά μαζί σε μια κατσαρόλα και τα βράζουμε σε μέτρια φωτιά, ανακατεύοντας συνέχεια με το σύρμα για περίπου 2 λεπτά από την ώρα που θα ξεκινήσει ο βρασμός), μέχρι να σχηματιστεί μια λεία κρέμα. Προσέχουμε να μην αυξήσουμε τη φωτιά, γιατί θα ψηθεί το αυγό και θα κόψει το μείγμα.Απλώνουμε την κρέμα σε ένα πυρέξ, καλύπτουμε με μεμβράνη που να ακουμπάει στην επιφάνειά της (για να μην κάνει κρούστα) και την αφήνουμε να κρυώσει για περίπου 30 λεπτά.Προθερμαίνουμε τον φούρνο στους 180°C.Αφρατεύουμε με τα χέρια μας το κανταΐφι, για να ξεκολλήσουν οι ίνες μεταξύ τους – μπορούμε να το κόψουμε και με ψαλίδι σε μικρά κομμάτια, ώστε να στρώνεται καλύτερα.Απλώνουμε τη μισή ποσότητα σε ένα βουτυρωμένο ταψί διαμέτρου 28-30 εκ. και πιέζουμε προς τα κάτω, να γίνει μια συμπαγής βάση.Ραντίζουμε την επιφάνεια του κανταϊφιού με τη μισή ποσότητα του λιωμένου βουτύρου. Μεταφέρουμε την κρέμα σε μπολ και την ανακατεύουμε καλά με ένα σύρμα για να αφρατέψει. Την απλώνουμε ομοιόμορφα πάνω στο κανταΐφι, αφήνοντας ένα μικρό περιθώριο γύρω γύρω.Καλύπτουμε με το υπόλοιπο κανταΐφι και το ραντίζουμε με το υπόλοιπο βούτυρο.Ψήνουμε σε χαμηλό ράφι για 45 λεπτά, μέχρι να ροδίσει και να γίνει τραγανό.Σε μια κατσαρόλα βράζουμε όλα τα υλικά μαζί σε δυνατή φωτιά για 2 λεπτά (από το σημείο βρασμού). Αποσύρουμε και αφήνουμε στην άκρη για 3-5 λεπτά (το θέλουμε ζεστό, όχι καυτό).Ξεφουρνίζουμε το κανταΐφι και το περιχύνουμε αμέσως με το σιρόπι (υπολογίζουμε να φτάσει στη μέση του γλυκού – μπορεί να μην το χρειαστούμε όλο).Αφήνουμε τουλάχιστον 4 ώρες το γλυκό να απορροφήσει το σιρόπι και σερβίρουμε. Μπορούμε να το έχουμε έτοιμο από την προηγούμενη μέρα.
Αυγά,Βούτυρο,Γάλα